บล.กสิกรไทย คาดหุ้นไทยสัปดาห์นี้ แกว่ง 1,565-1,640 จุด
เกาะติดสถานการณ์ในตะวันออกกลาง การพิจารณาร่างพ.ร.บ. งบประมาณรายจ่ายประจำปี 63 ข้อมูลเศรษฐกิจสหรัฐฯ จีน 
5 ม.ค. 2563

เกาะติดสถานการณ์ในตะวันออกกลาง การพิจารณาร่างพ.ร.บ. งบประมาณรายจ่ายประจำปี 63 ข้อมูลเศรษฐกิจสหรัฐฯ จีน 
บริษัทหลักทรัพย์ (บล.) กสิกรไทย คาดการณ์ทิศทางตลาดหุ้นไทยสัปดาห์นี้ (6-10 ม.ค.) ดัชนีมีแนวรับที่ 1,580 และ 1,565 จุด ขณะที่แนวต้านอยู่ที่ 1,615 และ 1,640 จุด ตามลำดับ
สำหรับปัจจัยสำคัญที่ต้องติดตาม ได้แก่ การพิจารณาร่างพ.ร.บ. งบประมาณรายจ่ายประจำปีงบประมาณ 2563 ประเด็นการค้าระหว่างสหรัฐฯ-จีน รวมถึงสถานการณ์ในตะวันออกกลาง ส่วนข้อมูลเศรษฐกิจสหรัฐฯ ที่สำคัญ ได้แก่ ดัชนี PMI ภาคบริการ ตัวเลขการจ้างงานนอกภาคการเกษตรและอัตราการว่างงานเดือนธ.ค.62
ขณะที่ ปัจจัยต่างประเทศที่สำคัญอื่นๆ ได้แก่ ดัชนี PMI Composite เดือนธ.ค.ของยูโรโซนและญี่ปุ่น ตลอดจนดัชนีราคาผู้ผลิตและดัชนีราคาผู้บริโภคเดือนธ.ค.ของจีน